ΤΟΠ 09

Το ΤΟΠ 09 (τσεχ. TOP 09) είναι φιλελεύθερο-συντηρητικό πολιτικό κόμμα στην Τσεχία. Ιδρύθηκε το 2009 και πρόεδρος του κόμματος είναι Ματέι Οντρέι Χάβελ. Ανήκει στον συνασπισμό Σπόλου και είναι μέρος της αντιπολίτευσης στην χώρα.

Το όνομά του αποτελεί συντόμευση του Tradice Odpovědnost Prosperita 09, που σημαίνει «Παράδοση Υπευθυνότητα Ευημερία 09». Το κόμμα υποστηρίζει την ελεύθερη αγορά και την Ευρωπαϊκή Ένωση. Το κόμμα κατέχει 14 από τις συνολικά 200 έδρες του Κοινοβουλίου των Αντιπροσώπων της Τσεχίας.

 Ιστορία 
Το κόμμα ιδρύθηκε στις 11 Ιουνίου 2009 από τον Μίροσλαβ Κάλουσεκ ως μία παράταξη υπέρ της ελεύθερης αγοράς που αποσπάστηκε από την Χριστιανική και Δημοκρατική Ένωση-Τσεχοσλοβάκικο Λαϊκό Κόμμα. Πρώτος αρχηγός του κόμματος εξελέγη ο Κάρελ Σβάρτσενμπεργκ, ο οποίος είχε διατελέσει υπουργός Εξωτερικών της χώρας προτεινόμενος από τους Πράσινους. Το ΤΟΠ 09 ήταν το δεύτερο δημοφιλέστερο δεξιό κόμμα της Τσεχίας μετά το Πολιτικό Δημοκρατικό Κόμμα, όπως φάνηκε και στις εκλογές του 2010, όπου το ΤΟΠ 09 συγκέντρωσε το 16,7% των ψήφων και το Πολιτικό Δημοκρατικό Κόμμα το 20,22%.

Το κόμμα συμμετέχει στην κυβέρνηση της Τσεχίας μαζί με το Πολιτικό Δημοκρατικό Κόμμα και τα Δημόσια Θέματα, στην οποία διατηρεί πέντε υπουργικές θέσεις. Τον Σεπτέμβριο του 2010, το ΤΟΠ 09 υπέβαλλε αίτηση μέλους προς το Ευρωπαϊκό Λαϊκό Κόμμα. Ο Κάρελ Σβάρτσενμπεργκ ήδη συμμετείχε σε δύο συνόδους του Ευρωπαϊκού Λαϊκού Κόμματος, ενώ στις 10 Φεβρουαρίου 2011 έγινε και επισήμως μέλος του. Το 2021 η δύναμη του κόμματος έχει υποχωρήσει σημαντικά και πλέον διατηρεί μόνο 7 έδρες.

Ιδεολογία
Το ΤΟΠ 09 χαρακτηρίζεται κυρίως από τον οικονομικό φιλελευθερισμό και τον φιλοευρωπαϊσμό του, καθώς είναι ισχυρά υπέρ της παραπάνω ευρωπαϊκής ενοποίησης. Γενικά, το κόμμα θεωρείται ότι κλίνει τόσο προς τις φιλελεύθερες όσο και προς τις συντηρητικές τάσεις της κεντροδεξιάς σκέψης, και σταδιακά γίνεται ολοένα και πιο φιλελεύθερο σε σύγκριση με την επίσημη στάση του, που είναι ο συντηρητισμός.
 Παραπομπές 

Κατηγορία:Τσέχικα πολιτικά κόμματα
Κατηγορία:Φιλελεύθερα-Συντηρητικά κόμματα